জন্মাষ্টমী তিথি মানেই ঘরে ঘরে শ্রীকৃষ্ণ আরাধনা এবং পূজার্চনা সম্পূর্ণ হয় না ভক্তিসংগীত ছাড়া, বিশেষ করে মীরার ভজন। এবছরের জন্মাষ্টমীতে অতি পরিচিত একটি ভজন শ্রোতাদের উপহার দিলেন জনপ্রিয় সঙ্গীতশিল্পী জাভেদ আলি। তাঁর কণ্ঠে সুফি-সংগীত অথবা হিন্দি ছবির গানগুলি যেমন মাধুর্য ছড়ায়, তেমনই স্বর্গীয় হয়ে উঠল জাভেদের কণ্ঠে মীরার ভজন— ‘অ্যায়সি লাগি লগন’। 

এই বিষয়ে অন্যান্য খবর

জন্মাষ্টমী-র ঠিক আগেই কীভাবে ‘গোপাল’ এলেন সুদীপ্তার বাড়িতে
অর্ক ও ঝিনুকের প্রেমের গল্পটা কেমন, জানালেন ‘অর্ক’


গত ৩০ অগস্ট শেমারু এন্টারটেইনমেন্ট প্রযোজিত এই কৃষ্ণভজনটি মুক্তি পেয়েছে সংস্থার ইউটিউব চ্যানেল, শেমারু ভক্তি-তে। তবুন সূত্রধরের সঙ্গীত পরিচালনায় গানটি গেয়েছেন জাভেদ। তবে শুধু জাভেদ আলির অপূর্ব কণ্ঠস্বরই নয়, ভি়ডিওটি অত্যন্ত দৃষ্টিনন্দনও। শ্রীতমা দত্ত ও অশ্বিনী পাখরোটের পরিচালনায় যেন আর একবার প্রাণ পেয়েছে মীরাবাঈয়ের স্বর্গীয় প্রেম। ভিডিওটিতে অভিনয় করেছেন সন্দীপা ধর, কল্পিতা কাচরু ও পিয়া গাঁধী আর কোরিওগ্রাফি করেছেন হৃষিকেশ ও আলিশা সিংহ। 
ইতিমধ্যেই ইউটিউবে ৬ লক্ষ ভিউ হয়েছে এই মিউজিক ভিডিওটির। দেখতে ক্লিক করুন নীচের লিঙ্কে—